Carmona
Store norske leksikon,Geografi,Verdens geografi,Europa,Spanias geografi
Carmona er en by i det sørlige Spania som ligger i den autonome regionen Andalucía, i provinsen Sevilla, 30 kilometer nordøst for byen Sevilla. Innbyggertallet er 28 600 (2018).
Byens økonomi er i stor grad basert på handel med vin, solsikke, hvete og oliven.Carmona er en malerisk gammel by med mange minner fra romersk og maurisk tid. Den var en av de første som ble lagt under arabisk herredømme etter den mauriske invasjonen i 711. Byen var styrt av araberne inntil 1246, da den ble gjenerobret av Ferdinand 3. I perioden 1013–1067 var Carmona et uavhengig maurisk kongerike, men ble så underlagt det mauriske kongeriket i Sevilla. Bymurene og middelalderborgen er fra maurisk tid. Les mer i Store norske leksikon Spanias geografi